БАБХ насочи за унищожаване над 44 кг мед за нарушения - Agro-CONSULTANT.net
БАБХ насочи за унищожаване над 44 кг мед за нарушения
Последно обновена на Сряда, 08 Януари 2020 16:39
БАБХ насочи за унищожаване 44 кг и 700 гр. мед за нарушения при етикетирането.
Търговци в страната ще трябва да доказват произхода на още 62,77 кг мед. Той не е бил придружен от документите, изисквани по регламент, некоректно етикетиран и без идентификационна маркировка.
Издадени са 3 предписания на територията на ОДБХ Кюстендил, Русе и София област за некоректно етикетиране , липса на идентификационна маркировка и етикет. Съставени са 9 акта за установяване на административни нарушения, включително за липса на регистрация на обекта като търгуващ с храни.
На територията на ОДБХ – Кюстендил и ОДБХ – Сливен са констатирани нарушения при етикетирането на мед, съгласно изискванията на чл. 5 от Наредба № 26 от 14.10.2010 г. Липсвала е страна на произход. Тя трябва задължително да бъде изписана на етикета на пчелния продукт.
Контролът целеше да провери съответствието на етикетирането на пчелен мед и пчелни продукти с изискванията на Регламент (ЕС) № 1169/2011 за предоставяне на информация за потребителите. Особено внимание се обърне на посочването на страната на произход, където е бил добит медът. Това е задължително изискване на чл.5 от Наредбата за изискванията към пчелен мед, предназначен за консумация от човека.
Tags: БАБХ насочи за унищожаване над 44 кг мед за нарушения